Document ID: 31999R2246

ΚΑΝΟΝΙΣΜΟΣ (ΕΚ) αριθ. 2246/1999 ΤΗΣ ΕΠΙΤΡΟΠΗΣ
της 22ας Οκτωβρίου 1999
για την τροποποίηση του κανονισμού (ΕΟΚ) αριθ. 1318/93 περί λεπτομερειών εφαρμογής του κανονισμού (ΕΟΚ) αριθ. 2067/92 του Συμβουλίου σχετικά με τις ενέργειες προώθησης και εμπορίας όσον αφορά το βόειο κρέας ποιότητας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2067/92 του Συμβουλίου, της 30ής Ιουνίου 1992, σχετικά με τις ενέργειες προώθησης και εμπορίας όσον αφορά το βόειο κρέας ποιότητας(1), και ιδίως το άρθρο 4,
Εκτιμώντας τα ακόλουθα:
(1) Ο κανονισμός (ΕΟΚ) αριθ. 1318/93 της Επιτροπής(2), όπως τροποποιήθηκε τελευταία από τον κανονισμό (ΕΚ) αριθ. 351/1999(3), έχει καθορίσει τις λεπτομέρειες εφαρμογής του προαναφερθέντος κανονισμού.
(2) Ο οικονομικός όγκος των αιτήσεων συμμετοχής που υποβλήθηκαν στην Επιτροπή για το 1999 υπερβαίνει κατά πολύ τα διαθέσιμα ποσά του προϋπολογισμού για τη δράση αυτή και εκ του γεγονότος αυτού οι προτάσεις θα πρέπει να επανεξετασθούν για να προσαρμοσθούν όσον αφορά τον οικονομικό τους όγκο πράγμα που απαιτεί συμπληρωματική προθεσμία στην προθεσμία της 30ής Σεπτεμβρίου 1999 για την απόφαση της Επιτροπής επί των αιτήσεων που θα ληφθούν υπόψη.
(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης του βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η ακόλουθη φράση προστίθεται στο πρώτο εδάφιο της παραγράφου 2 του άρθρου 5 του κανονισμού (ΕΚ) αριθ. 1318/93: "Ωστόσο για το έτος 1999 η Επιτροπή αποφασίζει, το αργότερο την 15η Δεκεμβρίου 1999, επί των αιτήσεων που θα ληφθούν υπόψη."
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 30 Σεπτεμβρίου 1999.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Οκτωβρίου 1999.

Labels: 3
17
19
6